Per Olaf Fjeld

Per Olaf Fjeld (født 27. desember 1945 på Kongsvinger) er arkitekt og professor ved Arkitektur- og designhøgskolen i Oslo (AHO) og leder av Studio Bygg 3 i en årrekke. Fjeld har blant annet utgitt bøkene «Sverre Fehn The Thought of Construction» (1983) og «Sverre Fehn, The Pattern of Thoughts» (2010). 

Han studerte arkitektur ved Washington State University og Master Class med Louis Kahn ved University of Pennsylvania. I 1973 reiste Fjeld tilbake til Norge og bosatte seg i Oslo. Etter to år ved Sverre Fehns arktiektkontor startet Fjeld sitt eget kontor, etter hvert sammen med arkitekt Jan Knoop. Teatermuseet i Oslo og Bymuseet (Oslo Museum) på Frogner Hovedgård er to av deres arbeider. Villa Kimsås i Oslo og Bjercke-hytta i Lillesand gir en klar innsikt i hans senere arbeider.

Fjelds samarbeid med Sverre Fehn brakte Fjeld til AHO samtidig som han skrev bøkene «Sverre Fehn, The Thought of Construction,» og «Sverre Fehn, The Pattern of Thoughts». Fjeld har også utgitt boken «Hands on» om egen møbelproduksjon. Han er også medforfatter av en rekke andre bøker og har skrevet to romaner.  

Fjeld var gjennom en tiårsperiode timelærer ved Arkitektur- og designhøgskolen i Oslo (den gang Arkitekthøgskolen i Oslo) og ble tilkjent kompetanse som førsteamanuensis i 1984. I 1995 tiltrådte Fjeld Sverre Fehns professorat ved høyskolen og har vært ansvarlig for Studio Bygg 3 (senere B3) fram til 2016.  

Fjeld var prorektor ved AHO 1989–1992 og rektor 1992–1999. I denne periode kom industridesign inn som en del av fagkretsen. Skolen ble også relokalisert fra St. Olavs gate 4 til campus i Oslo Energis gamle lokaler i Maridalsveien 29, hvor AHO fremdeles holder hus. 

Han har hatt en rekke verv og oppdrag for internasjonale arkitektur-utdanningsorganisasjoner som ILAUD (International Laboratory of Architecture and Urban Design). Han har også vært visepresident og senere president i European Association of Architecture Education.
  
Fjelds mangeårige undervisning og ledelse av B3 ble i mai 2016 tema for et internasjonalt seminar på AHO med tittelen «How do you teach?». Samtidig viste AHO Galleriet en utstilling av Studio B3: 2005–2015.

Fjeld ble professor emeritus da han fylte 70 år i desember 2015. Han fortsatte sitt virke tilknyttet AHO.

Fjeld ble i 2019 utnevnt til ridder av 1. klasse av St. Olavs Orden for sin innsats for norsk arkitektur.

Fjeld er gift kunstneren Emily Randall Fjeld og bor i Oslo.

Bibliografi  
 2019: Louis I. Kahn - The Nordic Latitudes, University of Arkansas Press
 2015: Det Stille Språket, Ronnefalk Publisher, Stockholm,ISBN 9789163777974
 2013: Bringing the World into Culture, co editor, " which floor please" ISBN 9789054876304
 2013: In the Lighthouse, Nordic Light, Interpretation in Architecture, contributor,ISBN 9788254702147
 2010: Architecture as Infrastructure, Studio B3, Oslo, ISBN 9780981898926
 2010: Sverre Fehn, The pattern of Thoughts, The Monacelli Press,ISBN 9781580932172
 2009: Hands On Sixteen Prototypes, Design Intelligence Ostberg publishing, ISBN 9780981898926
 2004: Narud/Stokke/ Wiik Architects contributor. Oslo, ISBN 9788230313497
 2008: Generator, Studio B3, Oslo, ISBN 9788254702147
 2008: Gyldendal huset.  Sverre Fehn og det urbane rom, Oslo, 
 2006: Hospital General learning from C.R, "Crossing the threshold, co author, ISBN 8496209695
 2003: Hytte,19 Arkitekttegnede Hytter, Niels Marius Askim, (presentation of a house), Gyldendal, Oslo, 
 2001: Nordic Interiors, contributor, Orfeus Forlagene, Oslo 
 1998: Bengt Edmand, contributor, Eriksson & Ronnefalk, Stockholm 
 1997: Sverre Fehn Opera Complete, contributor, Electra, Milan  
 1996: Det Stirrende Menneske, Basilisk, Copenhagen, ISBN 8243000704
 1984: Louis I. Kahn, contributor, The Norwegian Association of Arch.   
 1983: The Thought of Construction, Sverre Fehn, Rizzoli, NY, ISBN 0847804712

Referanser 

Norske arkitekter
Personer fra Kongsvinger kommune
Fødsler i 1945